《第二泉》
清代·安全

湖边九龙蟠，灵液泻龙腹。石罅是谁浚，一泓千载蓄。

秋晚滴螭吻，清响拟琴筑。春晓泛岩花，碧空云影蹙。

陆子一品题，俗人散污渎。瓶罂终古汲，源深水常绿。

或称气若兰，惑羡滑如玉。堪笑饷中书，绝不厌更仆。

幽人隐山中，清宵带月掬。拾叶煮松间，一啜赤牙馥。

寄语试泉人，尤宜致一斛。

作者简介：安全，字二勋，号兰岩，孟公曾孙，清无锡人，国学生，著《经笥楼诗草》。